KOMISIJOS DIREKTYVA 2004/79/EB
2004 m. kovo 4 d.
pritaikanti Direktyvą 2002/94/EB dėl apmokestinimo atsižvelgiant į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimą
EUROPOS BENDRIJŲ KOMISIJA,
Atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos (1) stojimo sutartį, ypač į jos 2 straipsnio 3 dalį,
Atsižvelgdama į Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos (2) stojimo aktą, ypač į jo 57 straipsnio 1 dalį,
Kadangi:
(1)
Kai kurie aktai, tebegaliosiantys po 2004 m. gegužės 1 d., turėjo būti pritaikyti naujų valstybių įstojimui, nes ne visi iš jų buvo pritaikyti 2003 m. Stojimo aktu arba, nors tai ir buvo padaryta, vis dar reikia papildomų adaptacijų. Visus šiuos pakeitimus reikia priimti iki įstojimo, kad jie būtų taikomi nuo naujų valstybių narių įstojimo dienos.
(2)
Vadovaujantis Stojimo akto 57 skyriaus 2 dalimi, jei Komisija priėmė pirminius aktus, tai ji turi priimti ir adaptacijas.
(3)
Komisijos direktyva 2002/94/EB (3) turi būti atitinkamai iš dalies pakeista,
PRIĖMĖ ŠIĄ DIREKTYVĄ:
1 straipsnis
Direktyva 2002/94/EB keičiama taip, kaip numatyta priede.
2 straipsnis
Valstybės narės priima įstatymus ir kitus teisės aktus, kurie įgyvendina šią direktyvą vėliausiai iki stojimo dienos. Jos nedelsdamos pateikia Komisijai šių teisės aktų tekstus ir jų koreliacijos lentelę su šia direktyva.
Valstybės narės, tvirtindamos šias priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3 straipsnis
Ši direktyva įsigalioja Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos stojimo sutarties įsigaliojimo dieną.
4 straipsnis
Ši direktyva skirta valstybėms narėms.
Priimta Briuselyje, 2004 m. kovo 4 d.